# Az Amerikai Egyesült Államok zászlaja

### A Wikipédiából, a szabad lexikonból.

Nemzeti zászló és felségjel. Arányai: 10:19

Az Amerikai Egyesült Államok zászlaja – ismert nevén „csillagok és csíkok” (Stars and Stripes), magyarul gyakran: „csillagos-sávos lobogó” – a történelem során nem egyszer változott meg, tagállamok be-, illetve kilépése folytán. A jelenlegi zászlón 7 piros és 6 fehér vízszintes vonal található, a zászló bal felső sarkában egy nagy kék négyszög látható, benne ötven ötágú csillaggal. A sávok az eredeti tizenhárom gyarmatot jelképezik, az ötven csillag kék mezőben pedig a jelenlegi ötven tagállamot.

## [szerkesztés] Történet

A Nagy uniós zászló, az első zászló
13 csillagos (Betsy Ross) zászló

Maga a zászló a függetlenségi háborúban jelent meg először, tizenhárom csillaggal. A zászló alapötletét a Szabadság Fiai adták, akik annyi piros-fehér csíkú zászlót használtak, ahány államban tevékenykedtek. A háború elindulásakor már mind a tizenhárom gyarmatban jelen voltak. A tizenhárom csillag helyett azonban az akkori brit zászló lekicsinyített változata került. 1777 júniusában a második kontinentális kongresszus megállapodott, hogy a zászlón a brit lobogó helyett a bal felső sarokban tizenhárom csillagnak kell lennie Június 14 azóta a zászló napja az Egyesült Államokban.

A történelem során annyiszor változott az Egyesült Államok zászlaja, ahányszor egy új tagállam lépett be. A legutóbbi, az ötvenedik állam, Hawaii, 1959-ben lépett be, bár a zászlóra csak 1960. július 4-én (a Függetlenség Napján) került fel az 50. csillag.

A leghosszabb ideig használt zászló eddig a 48 csillagos változat, 1912-től 1959-ig. Ha a jelenlegi zászló nem változik 2007. július 4-ig, a mostani zászló megdönti ezt a „rekordot”.

1989-ben az Egyesült Államok legfelsőbb bírósága azt a döntést hozta, hogy a zászlóégetés nem alkotmányellenes, mivel csupán a szólásszabadság kifejezése. 2006 június 28-án a szenátus ismét előterjesztette az ügyet, hogy minősítsék a zászlóégetést alkotmányellenesnek, de a házonbelüli szavazáson egy szavazattal megbukott.

## [szerkesztés] Kultúra

A zászlónak kulturális jelentősége egyedülálló, a nagyrészt bevándorlók leszármazottaiból álló nemzet számára az egységet és az együttélést jelképezi. Tanévkezdéskor, illetve állampolgárság kiadásakor a tanulók/állampolgárok a zászló előtt hűségesküt tesznek (Oath of Allegiance), hogy az Egyesült Államok törvényeit betartják. Maga a zászló természetesen mindenkinek jelenthet mást is, leginkább az Alkotmányt és a Bill of Rights-szot, ami a nemzet demokratikus jogait foglalja össze.

Akárcsak Magyarországon, Amerikában is kiakasztják a zászlót bizonyos ünnepnapokon, például az Elnök napján, a Veteránok napján és leginkább július 4-én, a nemzeti ünnepen.

## [szerkesztés] Külső hivatkozások

- Amerikai Egyesült Államok a Világ zászlói (Flags of the World) weboldalon

A Wikimedia Commons tartalmaz Az Amerikai Egyesült Államok zászlói témájú médiaállományokat.
A Wikimedia Commons tartalmaz Az Amerikai Egyesült Államok történelmi zászlói témájú médiaállományokat.
A lap eredeti címe "http://hu.wikipedia.org../../../a/z/_/Az_Amerikai_Egyes%C3%BClt_%C3%81llamok_z%C3%A1szlaja_0130.html"

Kategóriák: USA | Nemzeti zászlók

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Bosanski
- Dansk
- Deutsch
- Esperanto
- Español
- Eesti
- Euskara
- Suomi
- Français
- עברית
- Italiano
- 日本語
- 한국어
- Lietuvių
- Latviešu
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Simple English
- Svenska
- Tiếng Việt
- 中文